Oficiālais Vēstnesis L 192 , 20/07/2002 Lpp. 0001 - 0008



Padomes Regula (EK) Nr. 1309/2002 (2002. gada 12. jūlijs), ar ko groza Regulu (EK) Nr. 517/94 par kopīgiem noteikumiem tekstilizstrādājumu ievešanai no dažām trešām valstīm, uz kurām neattiecas divpusēji nolīgumi, protokoli vai citas vienošanās, vai arī citi īpaši noteikumi ievešanai Kopienā EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu, ņemot vērā Komisijas priekšlikumu, tā kā: (1) Efektīvākas administratīvās pārvaldes nolūkā Padomes Regulas (EK) Nr. 517/94 [1] VII pielikumā minētais uzraudzības dokuments ir jāatjaunina, lai to pielīdzinātu kopīgajam Kopienas uzraudzības dokumentam, kas paredzēts Padomes Regulās (EK) Nr. 3285/94 [2] un (EK) Nr. 519/94 [3], kurās grozījumi izdarīti ar Regulu (EK) Nr. 139/96 [4]. Skaidrības labad Regulas (EK) Nr. 517/94 14. panta noteikumi ir attiecīgi jāpārstrādā. (2) Ir jāievieš iespēja pieprasīt un izdot uzraudzības dokumentu elektroniski. Tādēļ ir jāgroza Regulas (EK) Nr. 517/94 21. pants, lai paredzētu elektronisku pieprasījuma iesniegšanu minētā dokumenta saņemšanai. (3) Regulas (EK) Nr. 517/94 noteikumi par komitejas procedūru ir jāpielāgo, lai ņemtu vērā Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto izpildes pilnvaru īstenošanas procedūras [5]. (4) Regulas (EK) Nr. 517/94 25. panta 4. punktā minētā procedūra attiecībā uz ārkārtas aizsardzības pasākumu ieviešanu saskaņā ar minētās regulas 13. pantu ir bijušās "III B" procedūras, kas vairs nav spēkā, variants. Ārkārtas aizsardzības pasākumu piemērošanai ir ieteicams izmantot Lēmuma 1999/468/EK 6. panta c) punkta pirmajā alternatīvā paredzēto procedūru. (5) Regulas (EK) Nr. 517/94 25. panta 5. punktā minētā procedūra parastu aizsardzības pasākumu piemērošanai atbilst Lēmuma 1999/468/EK 6. panta c) punkta otrajā alternatīvā noteiktajai procedūrai, kas paredzēta šādu aizsardzības pasākumu piemērošanai. (6) Tādēļ Regulas (EK) Nr. 517/94 III sadaļā noteiktajai procedūrai uzraudzības pasākumu piemērošanai ir jābūt tādai pašai kā procedūrai parastu aizsardzības pasākumu piemērošanai, t.i., tādai, kas paredzēta Lēmuma 1999/468/EK 6. panta c) punkta otrajā alternatīvā, jo abi šo pasākumu veidi ir cieši saistīti. (7) Skaidrības labad ir ieteicams aizstāt visus Regulas (EK) Nr. 517/94 noteikumus attiecībā uz komitejas procedūru. (8) Regulas (EK) Nr. 517/94 īstenošanas nolūkā Dienvidslāvijas Federatīvā Republika ietver Kosovu, kā noteikts Apvienoto Nāciju Organizācijas Drošības padomes 1999 gada 10. jūnija Rezolūcijā 1244. ANO pagaidu pārvalde Kosovā (UNMIK) ir izveidojusi atsevišķu muitas pārvaldi. Minētās regulas pielikumi ir jāpielāgo, lai ņemtu vērā šo situāciju. (9) Tādēļ Regula (EK) Nr. 517/94 ir attiecīgi jāgroza, IR PIEŅĒMUSI ŠO REGULU. 1. pants Regulu (EK) Nr. 517/94 groza šādi. 1. Regulas 14. panta 1. un 2. punktu aizstāj ar šādu tekstu: "1. Ražojumus, kuriem piemēro iepriekšējus Kopienas uzraudzības vai aizsardzības pasākumus, brīvā apgrozībā var laist vienīgi tad, ja ir uzrādīts ievešanas dokuments. Attiecībā uz Kopienas iepriekšējiem uzraudzības pasākumiem ievešanas dokumentu par jebkādu pieprasītu daudzumu bez maksas izdod dalībvalstu izraudzīta kompetenta iestāde, ilgākais, piecu darbdienu laikā no dienas, kad attiecīgās valsts kompetentā iestāde saņēmusi pieteikumu no kāda ievedēja Kopienā, neatkarīgi no tā, kurā vietā tas Kopienā izvērsis uzņēmējdarbību. Šādu pieteikumu attiecīgās valsts kompetentā iestādē uzskata par saņemtu ne vēlāk kā trīs darbdienu laikā pēc tā izsūtīšanas, ja vien nav pierādīts citādi. Ievešanas dokumentu noformē uz veidlapas, kas atbilst VII pielikumā norādītajam paraugam. 21. panta noteikumus piemēro mutatis mutandis. Attiecībā uz aizsardzības pasākumiem ievešanas dokumentu izdod saskaņā ar IV sadaļas noteikumiem. 2. Pieņemot lēmumu par uzraudzības vai aizsardzības pasākumu piemērošanu, var pieprasīt arī citu informāciju, kas nav paredzēta 1. punktā." 2. Regulas 21. pantu groza šādi. a) Tā 3. punktu aizstāj ar šādu punktu: "3. Pieteikumus ievešanas atļauju saņemšanai aizpilda uz veidlapām, kas atbilst paraugam, kurš jāizstrādā saskaņā ar 25. panta 2. punktā noteikto procedūru. Kompetentās iestādes var saskaņā ar to paredzētajiem nosacījumiem ļaut pieteikuma dokumentus iesniegt elektroniski. Tomēr kompetentajām iestādēm ir jābūt pieejamiem visiem attiecīgajiem dokumentiem un pierādījumiem." b) Panta 4. punkta otro daļu aizstāj ar šādu: "Visus šā punkta īstenošanai vajadzīgos pasākumus var pieņemt saskaņā ar 25. panta 2. punktā paredzēto procedūru." c) Pievieno šādu punktu: "5. Pēc attiecīgās dalībvalsts pieprasījuma tekstilizstrādājumus, kas ir šīs dalībvalsts kompetentās iestādes valdījumā, jo īpaši saistībā ar bankrota procedūru vai līdzīgām norisēm, un kam vairs nav derīgas ievešanas atļaujas, var laist brīvā apgrozībā saskaņā ar 25. panta 2. punktā noteikto kārtību." 3. Regulas 25. pantu aizstāj ar šādu: "25. pants Tekstillietu komiteja 1. Komisijai palīdz komiteja. 2. Ja ir atsauce uz šo punktu, piemēro Lēmuma 1999/468/EK 5. un 7. pantu. Lēmuma 1999/468/EK 5. panta 6. punktā paredzētais laika posms ir viens mēnesis. 3. Jautājumiem, uz ko attiecas šīs regulas III sadaļa, izņemot tās 13. pantu, aizsardzības procedūru saskaņā ar Lēmuma 1999/468/EK 6. pantu piemēro atbilstīgi minētā lēmuma 7. panta noteikumiem. Komisija pirms lēmuma pieņemšanas apspriežas ar komiteju saskaņā ar procedūrām, kas jānosaka komitejas reglamentā. Lēmuma 1999/468/EK 6. panta b) punktā paredzētais termiņš ir viens mēnesis no dienas, kad Komisija pieņem lēmumu par aizsardzības pasākumiem. Padome, lemjot ar kvalificētu balsu vairākumu, var apstiprināt, grozīt vai atcelt Komisijas pieņemto lēmumu trīs mēnešu laikā no dienas, kad tas nodots Padomei izskatīšanai, un, ja tā nav noticis, Komisijas lēmumu uzskata par atceltu. 4. Attiecībā uz ārkārtas aizsardzības pasākumiem, kas minēti šīs regulas 13. pantā, piemēro Lēmuma 1999/468/EK 6. pantā noteikto procedūru saskaņā ar minētā lēmuma 7. panta noteikumiem. Komisija pirms lēmuma pieņemšanas apspriežas ar komiteju saskaņā ar procedūrām, kas jānosaka komitejas reglamentā. Lēmuma 1999/468/EK 6. panta b) punktā paredzētais termiņš ir viens mēnesis no dienas, kad Komisija pieņem lēmumu par aizsardzības pasākumiem. Padome, lemjot ar kvalificētu balsu vairākumu, var pieņemt atšķirīgu lēmumu trīs mēnešu laikā no dienas, kad Komisijas lēmums nodots Padomei izskatīšanai. 5. Priekšsēdētājs var pēc paša ierosmes vai pēc kāda dalībvalstu pārstāvja lūguma apspriesties ar komiteju par visiem citiem jautājumiem attiecībā uz šīs regulas darbību vai piemērošanu. 6. Komiteja pieņem savu reglamentu." 4. Regulas 3. panta 3. punktā, 5. panta 2. punktā, 6. panta 2. un 3. punktā, 7. panta 1. punktā, 8. panta 2. punktā, 17. panta 3. un 6. punktā, 20. pantā, 21. panta 2. un 3. punktā, 22., 23. un 28. pantā vārdus "saskaņā ar 25. pantā paredzēto attiecīgo procedūru" aizstāj ar vārdiem "saskaņā ar 25. panta 2. punktā paredzēto procedūru". 5. Pielikumus groza šādi: a) III B un VI pielikumā virsrakstu "Dienvidslāvijas Federatīvā Republika" aizstāj ar virsrakstu "Dienvidslāvijas Federatīvā Republika [6]"; b) VII pielikumu aizstāj šīs regulas pielikuma tekstu. 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 12. jūlijā Padomes vārdā — priekšsēdētājs T. Pedersen [1] OV L 67, 10.3.1994., 1. lpp. Regulā jaunākie grozījumi izdarīti ar Komisijas Regulu (EK) Nr. 888/2002 (OV L 146, 4.6.2002., 1. lpp.). [2] OV L 349, 31.12.1994., 53. lpp. Regulā jaunākie grozījumi izdarīti ar Regulu (EK) Nr. 2474/2000 (OV L 286, 11.11.2000., 1. lpp.). [3] OV L 67, 10.3.1994., 89. lpp. Regulā jaunākie grozījumi izdarīti ar Regulu (EK) Nr. 1138/98 (OV L 159, 3.6.1998., 1. lpp.). [4] OV L 21, 27.1.1996., 7. lpp. [5] OV L 184, 28.6.1999., 23. lpp. [6] Ieskaitot Kosovu, kā noteikts ANO Drošības padomes 1999. gada 10. jūnija Rezolūcijā 1244. -------------------------------------------------- PIELIKUMS " VII PIELIKUMS Ziņas, kas jāsniedz uzraudzības dokumenta ailēs +++++ TIFF +++++ +++++ TIFF +++++ +++++ TIFF +++++ +++++ TIFF +++++ " --------------------------------------------------